Σκοπιά Σερρών

Για συνώνυμους οικισμούς στην Ελλάδα δείτε το λήμμα: Σκοπιά (αποσαφήνιση)

Η Σκοπιά είναι ορεινό χωριό της Περιφερειακής Ενότητας Σερρών στα όρια με την Περιφερειακή Ενότητα Δράμας. Βρίσκεται στο νότιο μέρος του Μενοίκιου όρους σε υψόμετρο 708 μέτρων. Απέχει 15 χλμ. ΝΑ. από τη Νέα Ζίχνη, 42 χλμ. Α. από τις Σέρρες και 27 χλμ. Δ.-ΝΔ. από τη Δράμα. Ως οικισμός αναφέρεται το 1920 με την ονομασία Σκρίτζοβα στο ΦΕΚ 2Α - 04/01/1920 να προσαρτάται στην τότε κοινότητα Μανδηλίου. Κατοικήθηκε από πρόσφυγες που ήρθαν από την περιοχή των μεταλλείων του Ταύρου. Το 1927 με το ΦΕΚ 7Α - 14/01/1927 μετονομάστηκε σε Σκοπιά. Με τον νόμο «Καποδίστρια» περί τοπικής αυτοδιοίκησης του 1997 συμπεριλήφθηκε στον Δήμο Αλιστράτης, όπου αργότερα το 2009 τον νόμο "Καλλικράτη" περί τοπικής αυτοδιοίκησης ο Δήμος Αλιστράτης συγχωνεύτηκε με τον Δήμο Νέας Ζίχνης. Αποτελεί την τοπική κοινότητα Σκοπιάς που ανήκει στη δημοτική ενότητα Νέας Ζίχνης και σύμφωνα με την απογραφή 2011 έχει πληθυσμό 108 κατοίκους, ενώ με την απογραφή του 2001 είχε 163.

Παραπομπές

Χωριά του νομού Σερρών
Δήμος Νέας Ζίχνης